**Transkription Gründungsurkunde**

Innocentius ep[iscopu]s servus servo[rum] Dei venerabili fratri [Eberhardo] Salzeburgen[si] archiep[iscop]o sal[u]t[em] et ap[osto]licam ben[edictionem]. Super familiam Domini constitutus, ut des ei cibum in te[m]pore,

verbum illud tamquam fidelis servus et prudens sollicite cogitasti *messis quidem multa, operarii autem pauci, rogate ergo dominum messis, ut mittat*

*operarios in messem suam*. Unde cum messis tua sit multa nimis et magna, ut ad eam unus tantum operarius non sufficiat, quoniam Salzebur-

gen[sis] diocesis in tantum est longe lateque diffusa, q[uo]d ad curam ip[s]ius non sit pene sufficiens unus pastor, tu potius anima[rum] quam re[rum]

lucrum attendens nobis humiliter supplicasti, ut in quadam diocesis tue parte novum dignaremur ep[iscop]atum creare, per quem defectus

huiusmodi possit ex parte suppleri. In Chimen[si] siquidem insula, que per duas dietas a Salzeburgen[si] distat eccl[es]ia, est quoddam canonico[rum] regu-

larium monasterium, in quo de ip[s]o[rum] consensu ep[iscop]alem cathedram institui postulasti, eiusdem monasterii per om[n]ia iure salvo ut nichil de bonis

ip[s]ius ad ep[iscop]alem cathedram transferatur, obtento super hoc assensu capituli tui, salvo nichilominus per omnia iure suo, ut per hoc in dignitatibus, libertatibus,

consuetudinibus et rationibus suis nullum eis preiudicium generetur, cui tu, si nobis placuerit, disposuisti assignare diocesim per unam dietam

et dimidiam hiis finibus limitandam, videlicet a terminis parrochie Extet usque ad insulam supradictam, deinde per Prienn et Selhuben parrochias

ac deinde per vallem Grazzowe et inde per menotem, qui dicitur Strichen, et per vallem, que vocatur Leuchental, claudendo parrochias Chirchdorf et

s[an]c[t]i Ioh[ann]is usq[ue] in summitatem montis Iochperg, et hec erit ip[s]ius diocesis longitudo. Latitudo vero extendeter ip[s]ius per valles Pilrse, Brischen-

tal et Elmowe usq[ue] ad fines parrochie Sel, retentis tibi iure patronatus in hiis ecclesiis, in quibus illud prius habebas, et decimis alia[rum]

ecclesiarum et etiam infeudatis. Disposuisti etiam assignare annuos redditus trecenta[rum] marcharum percipiendos in Saheranch et omnibus pertinentiis suis cultis

et incultis, piscationibus, silvis et pascuis, et in Pinzcowe Willehalmsdorf cum possessionibus aliis, quas emisti a nobili muliere Matildi, et item in

Austria in vineis apud Arnsdorf, quas ab Ortolfo milite comparasti, necnon in domo infra civitatem Salzeburgen[sem] iuxta eccl[es]iam s[an]c[t]i Laurentii, quam emisti

a milite supradicto, et item in Stulvelden, Celle et Hoven eccl[es]iis et ea[rum] redditib[us], salvo tamen numero cl[er]ico[rum] servientium in eisdem, ita quod electio ac investi-

tura eiusdem ep[iscop]i ad te ac successores tuos absq[ue] omni contradictione pertineat, de quo[rum] bonis idem ep[iscop]atus dotatus fuerit et ditatus. Gurcen[sis]

autem ep[iscopu]s, qui vicarius Salzeburgen[sis] antistitis in sua diocesi esse dinoscitur, in illo quoque sit ep[iscop]atu vicarius quantum archiep[iscop]alis exigit iurisdictio, ne

in hoc etiam ius ip[s]ius grave dispendium patiatur. Nos igitur habito fratrum n[ost]ro[rum] consilio, quia tuum in hac parte p[ro]positum ad divini nominis gl[ori]am et

xpiane [= Christiane] religionis augmentum intelleximus pertinere, favore illud ap[osto]lico prosequentes postulata concedimus, sicut superius sunt expressa.

Nulli ergo omnino hominum liceat, hanc paginam n[ost]re concessionis infringere vel ei ausu temerario contraire. Si quis autem hoch attemptare pre-

sumpserit, indignationem omnipotentis Dei et beatorum Petri et Pauli ap[osto]lo[rum] eius se noverit incursurum.

Ego Innocentius catholice eccl[es]ie ep[iscop]us s[ub]s[cripsi]

[mittlere Spalte:]

Ego Nicholaus Tusculan[ensi]s ep[iscopu]s s[ub]s[cripsi]

Ego Guido Prenestin[us] ep[iscopu]s s[ub]s[cripsi]

Ego Hug[o] Ostien[sis] et Welletren[sis] ep[iscopu]s s[ub]s[cripsi]

Ego Benedict[us] Portuen[sis] et s[an]c[t]e Rufine ep[iscopu]s s[ub]s[cripsi]

Ego Pelagi[us] Alban[ensis] ep[iscopu]s s[ub]s[cripsi]

[linke Spalte:]

Ego Cinthi[us] t[i]t[uli] s[an]c[t]i Laur[entii] in Lucina p[res]b[yte]r card[inalis] s[ub]s[cripsi]

Ego Cenci[us] s[an]c[t]o[rum] Joh[ann]is et Pauli p[res]b[yte]r card[inalis] t[i]t[uli] Pamachii s[ub]s[cripsi]

Ego Leo t[i]t[uli] s[an]c[t]e crucis in Ieh[r]us[a]l[e]m s[ub]s[cripsi]

Ego Petrus s[an]c[t]e Pudentiane t[i]t[uli] pastoris p[res]b[yte]r card[inalis] s[ub]s[cripsi]

Ego Guala s[an]c[t]i Martini p[res]b[yte]r card[inalis] t[i]t[uli] Equitii s[ub]s[cripsi]

Ego Steph[an]us basilice duodecim ap[ost]lo[rum] p[res]b[yte]r card[inalis] s[ub]s[cripsi]

[rechte Spalte:]

Ego Guid[o] s[an]c[t]i Nicol[ai] in carcere Tullian[o] diac[onus] card[inalis] s[ub]s[cripsi]

Ego Greg[orius] s[an]c[t]i Theodor[i] diac[onus] card[inalis] s[ub]s[cripsi]

Ego Joh[anne]s s[an]c[t]o[rum Cosme et Damiani diacon[us] card[inalis] s[ub]s[cripsi]

Ego Petrus s[an]c[t]e Marie in Aquiro diacon[us] s[ub]s[cripsi]

Ego B[er]t[ra]mi[us] s[an]c[t]i Georgii ad velu[m] aureli[um] diacon[us] card[inalis] s[ub]s[cripsi]

Dat[um] Lateran[i] per manum Home s[an]c[t]e Roman[e] eccl[es]ie subdiacon[i] et notarii Neapolitan[i] electi V K[a]l[endas] Febr[uarii], indictio[n]e III, incarnatio[n]is d[omi]nice anno Mo CCo XVo, po[n]tificat[us] vero do[mi]ni Innocentii p[a]p[e] III anno octavodecimo.